Airbus A350 XWB

Airbus A350 XWB – ilgų nuotolių, plataus fiuzeliažo, dviejų variklių oro laineris, gaminamas Prancūzijos kompanijos Airbus. Šis modelis yra pirmasis Airbus lėktuvas, kurio fiuzeliažas ir sparnai pagaminti tik iš anglies pluošto detalių.Taking the lead: A350XWB presentation" Tipinėje trijų klasių konfigūracijoje telpa nuo 250 iki 350 keleivių, o maksimaliai šis lėktuvas gali talpinti 550 keleivių.

Pirmasis A350 dizainas buvo pasiūlytas 2004 m., kurio pagrindas kurtas nuo A330 modelio. Šis pasirinkimas nebuvo priimtas potencialių klientų, todėl 2006 m. Airbus kompanija pasiūlė visiškai naują A350 XWB (, ypač platus fiuzeliažas). Kompanija teigia, kad šis modelis leis sutaupyti iki 8 procentų išlaidų lyginant su Boeing gaminamu 787 Dreamliner.

Pagrindine šio lėktuvo užsakove tapo „Qatar Airways“ aviakompanija, užsakiusi 80 visų trijų versijų lėktuvų.ORDERS & DELIVERIES  Pirmuosius lėktuvus kompanija planavo pradėti naudoti 2014 m. antrąją pusę.Airbus Powers Up A350 Engines in Preparation for Debut Flight

Šio modelio prototipas savo pirmąjį skrydį atliko 2013 m. birželio 14 d. Tulūzoje.A350 XWB First Flight

A350 XWB yra gaminamas trimis skirtingomis versijomis. Buvo planuojama, kad pirmoji A350-900 bus pradėta naudoti 2014 m., antroji A350-800 – 2016 m., o trečioji A350-1000 – 2017 m.PARIS: A350-1000 delayed to 2017 as Rolls raises XWB thrust 

2015 m. sausio 15 d. šį orlaivį pirmosios pradėjo naudoti „Qatar Airways“ avialinijos.A350 enters service as Qatar jet heads for Frankfurt

2018 m. spalį A350-900ULR orlaiviu „Singapore Airlines“ pradėjo skrydžius ilgiausiu pasaulyje komerciniu maršrutu iš Niuarko į Singapūrą.Singapore Air makes longest flight 2020 m. ilgiausio maršruto vardą perėmė „Singapore Airlines“ skrydžiai Nr. 23 ir 24 su Airbus A350-900ULR lėktuvu iš Singapūro Changi oro uosto į Džono F. Kenedžio tarptautinį oro uostą Niujorke.

 Avarijos ir incidentai 
Vienintelis rimtas incidentas su Airbus A350 orlaiviu 2024 m. duomenimis buvo 2024 m. sausio 2 d. avarija Tokijo Hanedos oro uoste, kai šis lėktuvas leisdamasis susidūrė su pakrančių apsaugos tarnybos De Havilland Canada Dash 8 orlaiviu. Po avarijos A350 orlaivis visiškai sudegė.

 Išnašos 

 Nuorodos 

 Oficialus Airbus tinklalapis ()

Kategorija:Airbus oro laineriai
Kategorija:Monoplanai
Kategorija:Plačiafiuzeliažiai lėktuvai
Kategorija:Žemasparniai